Dobrý deň,
ak na sone povedali, že ide o fibroadenom tak to tak asi bude. Ide o to, že všetci vás posielajú ku gynekológovi, pretože je to benígny (teda nie nebezpečný) nález, s ktorým odborníci ako mamológovia alebo onkológovia nemajú čo spraviť, pretože nevyžaduje riešenie. Nález je ale nutné sledovať, či sa nemení, nezväčšuje a podobne. Samozrejme musíte si prsníky vyšetrovať aj sama, a akékoľvek podozrenie nahlásiť gynekológovi. Ten totižto nemusí zaznamenať každú zmenu. Myslím, že nemusíte robiť paniku, tento váš nález nie je pre vás nebezpečný, ani nevyžaduje momentálne žiadne riešenie ani liečbu. Dôkladne si však prsníky vyšetrujte, aby ste ich poznali a zaznamenali každú zmenu. Taký nález má mnoho žien a ani o tom nevedia, nezabudajte však minimálne raz ročne na kontrolu.